שלמה גפשטיין

שלמה (סולומון קלמנטיביץ') גֶפְּשטיין (ברוסית: Шломо (Соломон Клементьевич) Гепштейн; 2 במאי 1882, אודסה – 13 בספטמבר 1961, תל אביב) היה אדריכל, עיתונאי וסופר, תכנן בתים רבים בתל אביב. היה נשיא מכון ז'בוטינסקי וידידו האישי, כן היה העורך הראשי של כתב העת היהודי בשפה הרוסית "ראזסווייט".

קורות חיים 
גפשטיין, נולד בשנת 1882 בעיר אודסה שבדרום-מערב רוסיה, בנם של יוכבד, בת ליצרן משקאות מחצי האי קרים, וקלמן עורך דין, מסימפרופול. כאשר היה בן כחצי שנה, חזרה המשפחה לגור בקרים, בה חלפו עליו נעוריו. עד בר המצווה שלו, קיבל חינוך יהודי, ב"חדר" וממורים פרטיים. לאחר מכן למד בבית ספר ריאלי ממשלתי באודסה, ובאקדמיה לאמנות ואדריכלות בבירה סנקט פטרבורג. בשנת 1912, הוסמך לאדריכל, ועבד במקצוע זה בפטרבורג. עוד בזמן לימודיו, החל לעסוק בכתיבה עיתונאית, ובטרם מלאו לו 17 שנים, כבר כתב בעיתון הרוסי "קרים", ובעיתונים ציוניים ברוסית.

התמחה בהוצאה לאור, ועם תום מהפכת אוקטובר, מונה כ"מנהל הוצאת ספרי החוקים, מטעם הקומיסריון למשפטים במוסקבה". באותם ימים אף נישא למרגלית, אחותם של יוליוס ברוצקוס ובוריס דב ברוצקוס.

בארץ ישראל
כאדריכל התמחה בתכנון בתי דירות בתל אביב, תחום בו עסק עד לשנת 1950. הבניינים הרבים שתכנן בתל אביב בלטו הודות לאיכותם העיצובית. לבד מבתי מגורים תכנן את "המרכז המסחרי החדש" שהוקם בסמיכות לתחנה המרכזית הישנה וכן תכנן את בניין קולנוע אלנבי. בשלב מאוחר פרש מהמקצוע והתמסר לכתיבה. בשנת 1952 התאלמן מאשתו מרגלית. גפשטיין נפטר ב-1961, ונקבר בבית הקברות נחלת יצחק.

מבנים נבחרים בתכנונו
 קולנוע אלנבי, תל אביב.
 בית גולדשטיין, החזית הפונה לרחוב אידלסון.
 בית בלילובסקי, בן יהודה 85 פינת גורדון 22.
 בית חביב, רחוב שלמה המלך 31–33.
 המרכז המסחרי החדש, ארבעה בלוקים של מסחר ברחובות הגליל והשרון.

לקריאה נוספת
 'גפשטיין, שלמה', בתוך: דוד קלעי, ספר האישים: לכסיקון ארצישראלי, תל אביב: מסדה – אנציקלופדיה כללית, תרצ"ז, עמ' 139.

קישורים חיצוניים

 שלמה גפשטיין באתר WorldCat Identities
 
 שלמה גפשטיין, באנציקלופדיה לתולדות יהודי רוסיה 
 אדריכל שלמה גפשטיין, באתר "פרויקט תל אביב"
 ,

הערות שוליים

אדריכלים יהודים רוסים
אדריכלים ביישוב
אדריכלים ישראלים
עיתונאים ישראלים
עיתונאים יהודים אוקראינים
עיתונאים יהודים רוסים
סגל ראזסווייט
סגל העם
אנשי העלייה הרביעית
העיר הלבנה: אישים
ישראלים ילידי האימפריה הרוסית
אישים הקבורים בבית הקברות נחלת יצחק
ישראלים שנולדו ב-1882
ישראלים שנפטרו ב-1961